stanford-oval/wikipedia huggingface dataset:
משפט בונדרבה-שפלי
המשפט > ניסוח ראשון

עבור המשחק  \;\left(N;v\right)\;, כאשר  \;N=\left\{1,2,...,n\right\}\; היא קבוצת השחקנים ו  \;v:2^{N}\to \mathbb {R} \; היא הפונקציה הקואליציונית. 

תנאי הכרחי ומספיק לכך שהליבה של המשחק  \;\left(N;v\right)\; איננה ריקה הוא שלכל אוסף מאוזן  \;D\; של קואליציות ולכל אוסף של וקטורי מקדמים מאזנים  \;\left(\delta _{S}\right)_{S\in D}\; מתקיים:
 \;\sum \limits _{S\in D}{\delta _{S}v\left(S\right)\leq v\left(N\right)}\;.
המשפט > ניסוח שני

נסמן את אוסף הקואליציות הלא ריקות ב -  D^{*}:=\left\{S\subseteq N:S\neq \emptyset \right\}. נסמן ב- \;P\; את אוסף כל המשקלות המאזנים חלש את  \;D^{*}\;:
 P=\left\{\delta =\left(\delta _{S}\right)_{S\in D^{*}}:\delta _{S}\geq 0\quad \forall S\in D^{*},\sum _{S\in D^{*}}{\delta _{S}{\chi ^{S}}}={\chi ^{N}}\right\}
כאשר נשים לב כי  \;\chi ^{S} הוא וקטור החילה של הקואליציה  \;S.
המשפט: תנאי הכרחי ומספיק לכך שהליבה של המשחק  \;\left(N;v\right)\; איננה ריקה הוא שלכל  \;\delta \in P מתקיים:
 \;\sum \limits _{S\in D*}{\delta _{S}v\left(S\right)\leq v\left(N\right)}\;.
הוכחת המשפט

הוכחת המשפט היא עבור הניסוח השני שלו. היא תינתן בשלבים ותיעשה בעזרת פתרון בעיית תכנון ליניארית.
הוכחת המשפט > שלב ראשון - הגדרת בעיית תכנון ליניארי (הבעיה הפרימאלית)

נתבונן בבעיית התכנון הליניארי במשתנים  \left(\delta _{S}\right)_{S\in D^{*}}:
חשב את: ___________________________________________________  Z_{P}=max\sum _{S\in D^{*}}{\delta _{S}v\left(S\right)}
תחת האילוצים: ______  \textstyle \sum _{\left\{S:i\in S\right\}}{\delta _{S}}=1,\quad \forall S\in D^{*}\qquad ;\qquad \delta _{S}\geq 0,\quad \forall S\in D^{*}
הערה: בסימונים רגילים של בעיית תכנון ליניארי:  \;A\sim \chi ^{S}\quad ;\quad B\sim {\vec {1}}\quad ;\quad C\sim v\left(S\right)\quad ;\quad x\sim \delta _{S}\;
קבוצת הפתרונות האפשריים של בעיה זו היא  \;P\;, שהיא קבוצה קומפקטית ולא ריקה, ולכן  \;Z_{P}\; סופי.
הוכחת המשפט > שלב שני - הבעיה הדואלית

ניתן להראות כי הבעיה הדואלית לבעיה שהוגדרה בשלב הראשון היא:
חשב את: ________________________________  Z_{D}=min\;x\left(N\right)
תחת האילוצים: _____________  \;x\left(S\right)\geq v\left(S\right)\quad ,\quad \forall S\in D^{*}\;
כפי שראינו  \;Z_{P}\; סופי, ולכן ממשפט הדואליות של תכנון ליניארי נובע ש- \;Z_{D}\; אף הוא סופי ומתקיים  \;Z_{D}=Z_{P}\;.
הוכחת המשפט > שלב שלישי

בשלב זה נראה שאם הליבה אינה ריקה אז  Z_{D}\leq v\left(N\right).
יהי  \;x\; וקטור בליבה. אזי  \;x\left(S\right)\geq v\left(S\right)\; לכל קואליציה  \;S\;. לכן,  \;x\; מקיים את כל האילוצים הקיימים בבעיה הדואלית. כמו כן, ערך פונקציית המטרה ב- \;x\; הוא  x\left(N\right)=v\left(N\right). לכן,  Z_{D}\leq v\left(N\right) כנדרש.
הוכחת המשפט > שלב רביעי

בשלב זה נראה את הכיוון ההפוך, כלומר אם  Z_{D}\leq v\left(N\right) אז הליבה אינה ריקה.
יהי  \;x\; וקטור אפשרי בבעיה הדואלית שבו מתקבל המינימום, כלומר  x\left(N\right)=Z_{D}. מכיוון ש- \;x\; מקיים את האילוצים של הבעיה הדואלית, הוא סביר קבוצתית. נראה כי  x\left(N\right)=v\left(N\right). מכיוון שההנחה היא ש -  Z_{D}\leq v\left(N\right), מתקיים כי  x\left(N\right)=\textstyle \sum _{i\in N}{x_{i}}=Z_{D}\leq v\left(N\right). עבור  \;S=N\; האילוץ  x\left(S\right)\geq v\left(S\right) הוא למעשה  x\left(N\right)\geq v\left(N\right), כלומר נקבל כי  x\left(N\right)=v\left(N\right). לכן,  \;x\; נמצא בליבה, כלומר הליבה אינה ריקה, כנדרש.
הוכחת המשפט > שלב חמישי

לסיום ההוכחה נראה כי  Z_{P}\leq v\left(N\right) אם ורק אם תנאי בונדרבה-שפלי מתקיים.
ממבט על הבעיה הפרימאלית  Z_{P}\leq v\left(N\right) אם ורק אם לכל פתרון אפשרי  \delta =\left(\delta _{S}\right)_{S\in D^{*}} מתקיים  \textstyle \sum _{\left\{S:i\in S\right\}}{\delta _{S}v\left(S\right)}\leq v\left(N\right), וזהו בדיוק תנאי בונדרבה-שפלי. בשלב השני הוכחנו כי  \;Z_{P}=Z_{D}\; ובשלבים שלוש וארבע הראינו כי  Z_{D}\leq v\left(N\right) אם ורק אם הליבה אינה ריקה.
בסה"כ קיבלנו כי הליבה אינה ריקה אם ורק אם מתקיים תנאי בונדרבה-שפלי. _______________________________________________________
 \blacksquare
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
סאלווה עיד נאסר

סאלווה עיד נאסר (בערבית: سلوى عيد ناصر; נולדה ב-23 במאי 1998) היא אתלטית מבחריין, סגנית אלופה אולימפית (פרז 2024), אלופת העולם (דוחה 2019) ושיאנית אסיה בריצת 400 מטר.
ביוגרפיה

עיד נאסר נולדה בשם אבדלצ'וקוו אגבפונוו במדינת אנמברה שבניגריה, בת לאם מקומית ואב שנולד בבחריין. אמה הייתה אצנית בעצמה. ב-2014 עברה לבחריין בה קיבלה אזרחות והחלה להתחרות תחת דגלה.
ב-2015 זכתה במדליית זהב בריצת 400 מטר באליפות העולם לנוער שהתקיימה בקולומביה בתוצאה של 51.50 שניות.
באליפות העולם באתלטיקה 2017 זכתה במדליית כסף בריצת 400 מטר בתוצאה של 50.06 שניות. היא הייתה המדליסטית הצעירה ביותר במקצוע זה בתולדות האליפות. ב-2018 זכתה בשלוש מדליות זהב (ריצת 400 מטר, שליחות 4x100 מטר, שליחים מעורב 4x400) ובמדליית כסף (שליחות 4x400). במשחקי אסיה שנערכו בג'קרטה. בתחרות ליגת היהלום ב-2018 זכתה בחמש תחרויות ריצת 400 מטר ובגמר בבריסל. בתחרות ליגת היהלום במונקו סיימה שנייה בשיא אסיה של 49.08 שניות לאחר המנצחת שוני מילר-אואיבו (48.97 שניות). באליפות אסיה באתלטיקה ב-2019 זכתה בארבע מדליות זהב (ריצת 200 מטר, ריצת 400 מטר, ריצת שליחות 4x400 מטר ושליחים מעורב 4x400 מטר) ובמדליית ארד (שליחות 4x100 מטר). בליגת היהלום 2019 ניצחה בתחרויות בשאנגחאי, רומא, רבאט, לוזאן ובגמר בציריך.
באליפות העולם באתלטיקה 2019 זכתה במדליית זהב בריצת 400 מטר בשיא אסיה של 48.14 שניות, תוצאה המדרגת אותה שלישית בכל הזמנים.
ביוני 2020 הודיעה התאחדות האתלטיקה הבינלאומית על השהייתה של נאסר עד פברואר 2023 לאחר שהחמיצה מספר בדיקות סמים תקופתיות.
באולימפיאדת פריז זכתה במדליית כסף בתוצאה של 48.53 שניות לאחר מריליידי פאולינו (48.17 שניות).
שיאים אישיים > אצטדיון

ריצת 200 מטר: 22.51 שניות, יוני 2019, שיא בחריין
ריצת 400 מטר: 48.14 שניות, ספטמבר 2019, שיא אסיה
הערות שוליים

1 2  GEN 10: ONE-LAP WONDER SALWA EID NASER, אתר התאחדות האתלטיקה הבינלאומית, 17 בדצמבר 2018
| --- | --- |
בקרת זהויות :  World Athletics: 14643442
סלבישה סטויאנוביץ'

סלבישה סטויאנוביץ' (בסרבית: Slaviša Stojanović או Cлaвишa Cтojaнoвић; נולד ב-27 בינואר 1989) הוא כדורגלן סרבי המשחק בעמדת החלוץ השני בראד בלגרד.
קריירה

סטויאנוביץ' התחיל את הקריירה שלו במועדון הכדורגל של סמדרבו, עיר הולדתו. בקיץ 2012 חתם ביגודינה בה שיחק במשך שנה וחצי. בעונתו הראשונה ביגודינה הוא זכה עימה בגביע, אך שיחק רק 15 משחקים באותה עונה. בינואר 2014 הצטרף לבוראץ צ'אצ'אק מהליגה הסרבית השנייה, עימה רשם עלייה לליגת העל בסיום העונה.
בקיץ 2015 חתם בראדניק סורדוליצה בה הפך לשחקן מוביל וסיים את העונה כמלך שערי המועדון עם 9 שערים ב-29 משחקים.
ב-20 ביולי 2016 חתם בהפועל כפר סבא מליגת העל הישראלית. ב-13 בדצמבר 2016 שוחרר מהקבוצה. לקראת סוף חלון ההעברות של ינואר 2017 חתם בהפועל פתח תקווה עד לסיום העונה.
בקיץ 2017 חזר לסרביה וחתם בראדניצ'קי ניש.
ב-7 ביולי 2018 חתם בקרלה בלסטרס מהסופר ליג ההודית.
ביולי 2020 חתם סטויאנוביץ' בבאצ'קה.
ב-30 בינואר 2021 חתם סטויאנוביץ' בראד בלגרד.
הערות שוליים

↑  אופיר סער‏, סגרה את מכסת הזרים: סלבישה סטויאנוביץ' חתם בהפועל כפר סבא, באתר וואלה, 20 ביולי 2016
↑  יניב טוכמן‏, הפועל כפר סבא: סלבישה סטויאנוביץ' קיבל הודעה על שחרורו, באתר וואלה, 13 בדצמבר 2016
ערך זה הוא קצרמרבנושא כדורגלנים סרבים. אתם מוזמנים לתרום לוויקיפדיה ו.
סב

ערך זה עוסק בייחוס משפחתי. אם התכוונתם לאל המצרי גֶבּ, הנקרא גם סֶבּ, ראו .
סבתא ונכדתה, ציור מאת גאורגיוס יאקובידיס משנת 1893
סבתה ושתי נכדותיה, ציור משנת 1883
מסירות לסב (אלברט אנקר, 1893)
סבתה ונכדתה מכינות עוגיות
סבים הם האבות או האימהות של הוריו של אדם (המילים העבריות סב וסבה נתפסות בימינו כמשתייכות למשלב גבוה ואינן שימושיות בעברית היומיומית; במקומן נקלטו השמות המקבילים מארמית: סבא וסבתה). לכל אדם ישנם שני סבים, שתי סבות, ארבעה רב-סבים (סבא רבא) וארבע רב-סבות (סבתא רבתא) (לעיתים פחות מכך, עקב נישואים בין קרובי משפחה). בן הבן או בן הבת נקרא ביחס לסבו וסבתו נכד ובת הבת או בת הבן נקראת נכדה.
הסבים מזוהים עם זקנה ואף משמשים לעיתים כסמל שלה.
מעמד

בתרבויות רבות לסבים תפקיד חשוב בגידול וחינוך הילדים ובמקרים רבים, שבהם ההורים מסרבים או לא מסוגלים לגדל את ילדיהם, לוקחים על עצמם הסבים את התפקיד.
בתרבויות המזרח-אסייתיות המסורתיות, אשר הושפעו מאוד מהקונפוציאניזם, שבו כיבוד האבות היה מן הערכים המוסריים החשובים ביותר במשפחה, נהגו הסבים במשפחה להשתמש בסמכות שלהם בענייני המשפחה, וצאצאיהם היו חייבים לציית להם. מסורת זו נעלמה עם ההתגברות של ההשפעות המערביות והגידול במספר המשפחות הגרעיניות בקרבם.
השערת הסבתא

תאוריה להסבר אריכות החיים האנושית ובפרט תוחלת החיים הגבוהה של נשים לאחר הפסקת מחזור הווסת מציעה כי לטיפול של סבות בנכדים לאחר הגמילה ולפני שיוכלו למצוא את מזונם בעצמם הייתה חשיבות בהישרדות של אבות האדם שהתקיימו על ציד ולקט. תאוריה זו - "השערת הסבתא" (Grandmother hypothesis) - מסתמכת על תצפיות בשבטי ציידים-לקטים כדוגמת שבט ההַדזָה בטנזניה, שם לסבות תפקיד מרכזי במציאת מזון (שורשים ופקעות) לילדים בזמן שהאם מטפלת בתינוקות. סבתא פעילה מאפשרת בחברות אלו ילודה גבוהה יותר של הבת כך שמתבטל החסרון שבתקופת הילדות הארוכה אצל בני אדם בהשוואה לבעלי חיים אחרים.
ביהדות

לפי ההלכה, מצוות כיבוד הורים כוללת גם את כיבוד הסבים:
חייב בכבוד אבי אביו ואבי אמו, ואֵם אביו ואֵם אמו... ויתן להם דין קדימה בדיבור ובאכילה, וידבר אליהם בלשון כבוד וחשיבות.
במסכת ערכין מוזכר פתגם עממי שרואה את הסבתא כמועילה, לעומת הסב שמהווה נטל על בני הבית.
אמרי אינשי סבא בביתא פאחא בביתא סבתא בביתא סימא בביתא (אומרים: סבא בבית - מעמסה בבית, סבתא בבית - מטמון בבית).
זכות משפטית לסבים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הזכות לסבות היא זכותם של הורי נפטר או נפטרת להולדה לאחר המוות באמצעות זרע של הנפטר או ביצית של הנפטרת. זכות זו נדונה בפסקי דין אחדים.
ראו גם

משפחה
פסיכולוגיה התפתחותית
לקריאה נוספת

כהן, רינה, תבונת הזקנה - תבונת הסבאות - אינטליגנציה סבאית, מדור לדור, 2017
מירי ברוך, "תמורות בעיצוב דמות הסבים במשפחה בספרות הילדים בת זמננו", מאזנים כרך פ"א, גיליון 3/4, אפריל 2008. (המאמר זמין לצפייה במאגר JSTOR לאחר הרשמה)
הערות שוליים

↑  עברית לכל המשפחה, באתר האקדמיה ללשון העברית, ‏9 בפברואר 2016
↑   ישראל דורון, גליה לינצ'יץ, זכות העמידה של סבים וסבתות לקשר עם נכדיהם, משפחה במשפט ב, תשס"ט
| --- | --- |
בקרת זהויות :  NLI: 987007536000105171  BNC: 000000039  BNE: XX535467  GND: 4022169-6  LCCN: sh85056410  NDL: 01112876  NKC: ph124687
ניקיטה קולדונוב

| --- | --- |
אין תמונה חופשית
 מידע אישי
 לידה:  19 באפריל 2000 (בן 24) סנקט פטרבורג, רוסיה 
 גובה:  1.8 מטרים
 עמדה:  קשר 
 
ניקיטה אולגוביץ' קולדונוב (ברוסית: Никита Олегович Колдунов; נולד ב-19 באפריל 2000, סנקט פטרבורג) הוא כדורגלן רוסי, קשר מועדון זניט-2 סנקט פטרבורג, קבוצת המילואים של זניט סנקט פטרבורג.
קריירה > נוער

מגיל שש שיחק כדורגל. הוא שיחק בקבוצת ילדים גדולים ממנו. בגיל 12 עבר ממועדון "מוצב מוסקבה" לאקדמיה של מועדון הכדורגל זניט. בשנת 2014 הוא סיים במקום השלישי בהרכב נבחרת הערים הרוסיות בפורום הבינלאומי "כדורגל לידידות". הוא נכלל לא פעם ברשימת השחקנים הטובים ביותר בעיר סנקט פטרבורג. בשנת 2015, כחלק מסגל אקדמיית זניט זכה במקום השני בטורניר לזכרו של יורי מורוזוב, בתור הקשר הטוב ביותר בתחרות. במחצית השנייה של 2016 הוא הפך לאלוף העיר סנקט פטרבורג לשחקני כדורגל עד גיל 21 עם שחקני האקדמיה של זניט שנולדו משנת 1999. ב-1 באוקטובר 2016 ערך את הופעת הבכורה שלו באליפות הנוער של רוסיה, במשחק הביתי מול ספרטק (3:0), כשיצא בדקה ה-88. במשך שלוש עונות (2016/17 עד 2018/19) שיחק 48 משחקים, כבש שני שערים.
קריירה > בוגרים

בתחילת ספטמבר 2019 עבר למועדון ליגת העל הרוסית סוצ'י. בחלק הסתיו של האליפות הוא שיחק 8 משחקים באליפות הנוער במדי קבוצת הנוער של סוצ'י, כבש שלושה שערים. את הופעת הבכורה שלו באליפות המדינה הוא ערך ב-8 בדצמבר, במשחק הבייתי מול רובין קאזאן (1:1) כשנכנס כמחליף בדקה ה-62 וקיבל כרטיס צהוב כעבור דקה.
בפברואר 2021 הושאל למועדון זניט-2 סנקט פטרבורג.
הערות שוליים

↑  Знакомьтесь, Никита Колдунов!
↑  За «Зенит»-м дебютировал самый молодой игрок в заявке сине-бело-голубых на сезон
נבחרת תאילנד בכדורגל נשים

נבחרת תאילנד בכדורגל נשים מייצגת את תאילנד בתחרויות כדורגל נשים בינלאומיות ומנוהלת על ידי התאחדות הכדורגל של תאילנד.
משחקה הראשון של הנבחרת נערך ב-1975 במסגרת אליפות אסיה הראשונה, שבסופה היא הפסידה בגמר 3-1 לניו זילנד. שמונה שנים לאחר מכן, ב-1983, היא כבר אירחה את האליפות ובסופה אף זכתה בגביע (ניצחה 0-3 בגמר את הודו). הייתה זו הזכייה היחידה של תאילנד באליפות אסיה, על אף שהיא שיאנית ההופעות בגביע (17 טורנירים) בצוותא עם נבחרת יפן.
ב-2015, העפילה תאילנד בפעם הראשונה בתולדותיה לגביע העולם של פיפ"א, לאחר שסיימה במקום החמישי באליפות אסיה ששימשה כטורניר המוקדמות. בגביע העולם, היא ניצחה משחק אחד (נגד חוף השנהב) והפסידה שניים (נגד גרמניה ונורווגיה), ועל כן לא הצליחה לעבור את שלב הבתים.
הדירוג הנוכחי של נבחרת תאילנד  ברשימת הדירוג של פיפ"א, הוא המקום ה-47 בעולם, נכון ל-16 באוגוסט 2024, ירידה של נקודה אחת לעומת ניקוד קודם. דירוג השיא 28 נמדד לראשונה ביולי 2011, והדירוג הכי נמוך 48 נמדד לראשונה בדצמבר 2023.
כל גביעי העולם

1991 - לא העפילה
1995 - לא נכנסה
1999 - לא נכנסה
2003 עד 2011 - לא העפילה
2015 - שלב הבתים
2019 - שלב הבתים
2023 - לא העפילה
כל אליפויות אסיה

1975 -  מקום שני
1977 -  מקום שני
1979 - לא העפילה
1981 -  מקום שני
1983 -  מקום ראשון
1986 -  מקום שלישי
1989 - שלב הבתים
1991 - שלב הבתים
1993 - לא העפילה
1995 - שלב הבתים
1997 - לא העפילה
1999 עד 2010 - שלב הבתים
2014 - מקום חמישי
2018 - מקום רביעי
2022 - רבע גמר
הערות שוליים

↑  דירוג לנבחרות לאומיות נשים באתר פיפ"א
1 2  החל מיולי 2003 - אז החל דירוג פיפ"א לנבחרות נשים בכלל
ניקולה טופיץ'

ניקולה טופיץ' (בסרבית: Nikola Topić, בסרבית קירילית: Никола Топић; נולד ב-10 באוגוסט 2005) הוא כדורסלן סרבי המשחק בעמדת הרכז באוקלהומה סיטי ת'אנדר מליגת ה-NBA.
קריירה מקצועית > הכוכב האדום בלגרד

טופיץ' החל לשחק כדורסל בקבוצת הנוער של KK Defense מעיר מולדתו נובי סאד, ממנה עבר ביוני 2020 למחלקת הנוער של הכוכב האדום בלגרד.
ב-28 במרץ 2022 ערך טופיץ' את הופעת הבכורה המקצועית שלו במדי הכוכב האדום נגד קרקה נובו מסטו במסגרת הליגה האדריאטית. בגיל 16, 7 חודשים ו-18 ימים הוא קלע 4 נקודות ומסר 5 אסיסטים ב-16 דקות והפך לשחקן הצעיר שמשחק במדי הקבוצה בליגה האדריאטית. ב-1 באפריל ערך את הופעת הבכורה שלו ביורוליג בהפסד 57–82 לבאיירן מינכן והפך לאחד השחקנים הצעירים ביותר בליגה, בגיל 16 ו-253 ימים.
בתחילת עונת 2022/2023 הושאל טופיץ' לקבוצת סלודס, אך חזר לכוכב האדום זמן קצר לאחר מכן ושיחק עם הקבוצה עד דצמבר, ובשבעה משחקים בליגה האדריאטית קלע 3.4 נקודות למשחק. בינואר 2023 הוא הושאל לאוקק בלגרד, וב-19 משחקים בליגה הסרבית העמיד ממוצעים של 17.8 נקודות, 5.3 אסיסטים ו-3.8 ריבאונדים למשחק.
ב-17 ביולי 2023 חתם טופיץ' על החוזה המקצועי הראשון שלו עם הכוכב האדום בלגרד. בתחילת עונת 2023/2024 הושאל למגה לקס הסרבית, במדיה רשם ממוצעים של 18.6 נקודות, 6.9 אסיסטים ו-3.7 ריבאונדים ב-13 משחקים לפני שחזר לכוכב האדום בדצמבר. ב-10 באפריל 2024 הוא נבחר לצעיר המצטיין ולחמישיית העונה בליגה האדריאטית, לאחר שהעמיד ממוצעים של 17.9 נקודות, 6.8 אסיסטים ו-3.6 ריבאונדים.
קריירה מקצועית > אוקלהומה סיטי ת'אנדר

ב-26 ביוני 2024, נבחר טופיץ' בדראפט ה-NBA בבחירה ה-12 על ידי אוקלהומה סיטי ת'אנדר. כמה ימים לאחר מכן, ב-29 ביוני, פורסם שטופיץ' צפוי להחמיץ את כל עונת 2024/2025 עקב ניתוח ברצועה הצולבת הקדמית (ACL). ב-6 ביולי הוא חתם בת'אנדר.
קריירה בנבחרת הלאומית

באוגוסט 2021 ייצג טופיץ' את סרביה בטורניר הצ'לנג'ר האירופי לקדטים שנערך בנובי סאד, סרביה, כתחליף לאליפות אירופה בכדורסל עד גיל 16. הוא שיחק רק משחק אחד, ובו רשם 17 נקודות, 8 ריבאונדים ו-5 אסיסטים בניצחון 83–52 על צ'כיה. ב-2023 הוביל את נבחרתו לזכייה באליפות אירופה בכדורסל עד גיל 18 הביתית שנערכה בניש ונבחר ל-MVP לאחר שהעמיד ממוצעים של 15.3 נקודות, 3.7 ריבאונדים ו-5.1 אסיסטים.
ב-16 באוגוסט 2023 ערך את הופעת הבכורה שלו בנבחרת הבוגרת, בניצחון 110–75 במשחק ידידות על פוארטו ריקו.
חיים אישיים

ניקולה הוא בנו של מילנקו טופיץ' (אנ'), כדורסלן עבר ומאמן כדורסל ששיחק בין היתר בכוכב האדום בלגרד, בודוצ'נוסט פודגוריצה ואולימפיה מילאנו, וזכה עם נבחרת הרפובליקה הפדרלית של יוגוסלביה בכדורסל ביורובאסקט 1997 ובאליפות העולם בכדורסל 1998.
הערות שוליים

↑  Novi potpis u Zvezdi – ugovor za sina legende kluba, b92.net, [החתמה חדשה בכוכב – חוזה לבנו של אגדת המועדון], ‏8 ביוני 2020 (בסרבית)
↑  Crvena zvezda mts youngster Nikola Topić sets new club record as the reigning champions beat Krka, הליגה האדריאטית, ‏28 במרץ 2022
↑  באיירן מינכן 82–57 הכוכב האדום בלגרד, באתר היורוליג
↑  Nikola Topić i Lazar Trifković na pozajmici u Slodesu, blic.rs, [ניקולה טופיץ' ולזאר טריפקוביץ' הושאלו לסלודס], ‏3 בספטמבר 2022 (בסרבית)
↑  Nikola Topić potpisao prvi ugovor i postao prvotimac crvene zvezde!, הכוכב האדום בלגרד, [ניקולה טופיץ' חתם על החוזה הראשון שלו והפך לשחקן הקבוצה הראשונה של הכוכב האדום], ‏17 ביולי 2023 (בסרבית)
↑  היורש של יוקיץ'? צפו בביצועי הכוכב העולה החדש של הכדורסל האירופי, באתר ישראל היום, 27 בדצמבר 2023
↑  2023/24 Top prospect: Nikola Topić, הליגה האדריאטית, ‏10 באפריל 2024
↑  Joshua Valdez, Thunder headline 2024 NBA Draft biggest 1st-round winners, Clutch Points, ‏26 ביוני 2024
↑  Thunder Signs Nikola Topić and Dillon Jones, NBA.com, ‏6 ביולי 2024
↑  פרופיל, באתר הצ'לנג'ר האירופי עד גיל 16
↑  פרופיל, באתר אליפות אירופה בכדורסל עד גיל 18
↑  לפני ה-NBA, היהלום הגדול באירופה מגיע ליורוליג: צפו בביצועיו, באתר וואלה, 27 בדצמבר 2023
נתוני אוויר

תרשים של מערכת נתוני אוויר של מטוס איירבוס A330 הכוללת 3 צינורות פיטו וארבעה פורטים של חרירים סטיים שיחדיו משמשים את מחשבי ה־ADIRU הממירים את הנתונים הללו לאלה המוצגים במכשירי תא הטייס.
נתוני אוויר (באנגלית: Air Data) בתעופה הם נתונים הנמדדים על ידי המערכת הפיטו־סטטית
 של כלי טיס ומקנים למערכות וצוות האוויר מידע על תנאי הטיסה של המטוס.
נתוני אוויר בסיסיים נמדדים ישירות על ידי מדידת לחץ (מערכת פיטו־סטטית) או על ידי מדידת זווית (משדרי זווית התקפה למיניהם). הנתונים הנכללים בקטגוריה זאת הם מהירות אווירית מכשירית, גובה ברומטרי, קצב נסיקה/הנמכה, קצב החלקה וזווית התקפה.
קטגוריה נוספת של נתוני אוויר, הם נתוני אוויר מחושבים, אלה משתמשים במכשירים מכניים או אלקטרוניים המשלבים מספר נתוני אוויר בסיסיים בשביל לספק נתונים נוספים. נתונים הנכללים בקטגוריה זאת הם מספר מאך, מהירות אווירית מתוקנת, מהירות אווירית אמיתית, מהירות אווירית מושווית, זווית התקפה מחושבת, זווית וקצב החלקה וכדומה. מערכות הללו עושות גם שימוש בחיישני טמפרטורה חיצונית לחישובים שלהם.
נתוני אוויר הם קריטיים מערכות בקרת טיסה אוטומטיות ככלל ומערכות טוס־על־חוט בפרט שכן אלה נכנסים ישירות לחוגי הבקרה של המערכות וקובעות ערכים שונים המשפיעים על חישובים ועל ידי כך ישירות על התנהגות ותגובת המערכת וכלי הטיס. הם גם קריטיים לצוותי האוויר, שכן הם מוצגים במחווני הטיסה ושמשים כנתונים בסיסיים עליהם מסתמכים אנשי הצוות לביצוע תמרונים, לניווט והערכת מצב. שגיאות בנתונים אלה הנגרמות מבעיית המכשיר, צוות האוויר או צוותי קרקע הן לרוב הרות אסון.
תאונות ואסונות שנגרמו מתקלות נתוני אוויר > תקלות מערכת פיטו־סטטי

1 בדצמבר 1974 – טיסה 6231 של נורת'ווסט איירליינס, מטוס בואינג 727 התרסק בשלב הטיפוס צפון מזרחית לנמל התעופה קנדי. התאונה נגרמה עקב התקרחות בצינור הפיטו של כלי הטיס, בעקבותיה התצוגה במחוון מהירות האוויר לצוות האוויר הייתה שגויה – גבוהה מהמהירות המעשית. הצוות הרים את אף המטוס בשביל להאט עד שהמטוס נכנס להזדקרות והתרסק.
6 בפברואר 1996 – טיסה 301 של בירגנאייר, מטוס בואינג 757 התרסק זמן קצר לאחר המראה משדה התעופה גרגוריו לופרון שבפוארטו פלטה. החוקרים משערים שקן צרעות סתם את אחד מצינורות הפיטו וגרמו לתצוגה שגויה במחוון מהירות האוויר גרם לצוות האוויר לתפעול שגוי שגרם להתרסקות.
2 באוקטובר 1996 – טיסה 603 של אירופרו, מטוס בואינג 757 התרסק עקב חסימה של חרירים סטטיים על ידי מסקינטייפ שלא הוסר לאחר שטיפת המטוס. החסימה גרמה לתצוגה שגויה במחווני הגובה והמהירות וכן התרעות סוטרות במערכות המטוס השונות, מה שגרם לתפעול שגוי של צוות האוויר וגרם לבסוף להתרסקות.
23 בפברואר 2008 – מטוס B-2 של חיל האוויר של ארצות הברית, התרסק בגואם במהלך המראה עקב לחות שחסמה את חיישני נתוני אוויר. עקב הנתונים השגויים, מערכת בקרת הטיסה מסוג טוס־על־חוט של המטוס הרימה את אף המטוס בחריפות וגרמה להזדקרות ולהתרסקות.
1 ביוני 2009 – טיסה 477 של אייר פראנס, מטוס איירבוס A330 התרסק באוקיינוס האטלנטי עקב סתימה של צינור הפיטו של המטוס שגרמה לתצוגה שגויה של מהירות אוויר ועקב כך לתפעול שגוי של צוות האוויר.
תאונות ואסונות שנגרמו מתקלות נתוני אוויר > תקלות משדרי זווית התקפה

29 באוקטובר 2018 – טיסה 610 של ליון אייר מטוס בואינג 737 התרסקה עקב כשל של משדר זווית התקפה שגרם למערכת MCAS לנסות ולהוריד את אף המטוס. צוות האוויר ניסה להיחלץ אבל ניסיונותיהם לא צלחו עקב חוסר היכרות עם המערכת. האסון העלה כשל הנדסי אפשרי של מערכת ה־MCAS.
| תעופה • תעופה צבאית • תעופה אזרחית |
| --- | --- | --- |
| עקרונות | אווירודינמיקה • כוח עילוי • גרר • מספר מאך • זווית התקפה • הזדקרות • פרופיל אווירודינמי • עומס כנף • מערבולת • אפקט קואנדה • יחס גלישה • פינת ארון המתים | מטוס פעלולים ציור של כדור פורח מסוק |
| כלי טיס | מטוס • מסוק • כדור פורח • ספינת אוויר • דאון • המראה ונחיתה אנכית (VTOL) • המראה ונחיתה קצרה (STOL) | מטוס פעלולים ציור של כדור פורח מסוק |
| מבנה | כנף • כנפון קצה־כנף • מדף • מאזנות • ספוילר • מעצור אוויר • מוטת כנפיים • כונס אוויר • כני נסע • הגה גובה • הגה כיוון • תא הטייס • משטחי היגוי • קנארד | מטוס פעלולים ציור של כדור פורח מסוק |
| הנעה | מנוע בעירה פנימית • מנוע כוכבי (רדיאלי) • מדחף • מנוע סילון • היפוך דחף • מנוע מגח סילון • מנוע על-מגח סילוני • מנוע רקטי • חשמל | מטוס פעלולים ציור של כדור פורח מסוק |
| תופעות | גלגול הולנדי • צימוד אינרציאלי • בום על-קולי • התעבות סביב כלי טיס • אוסצילציה • ורטיגו • התקרחות | מטוס פעלולים ציור של כדור פורח מסוק |
| מערכות | מחווני טיסה • צינור פיטו • מכל דלק נתיק • מצנח בלימה • אוויוניקה • מערכת בקרת טיסה • חיווט תעופתי • קופסה שחורה | מטוס פעלולים ציור של כדור פורח מסוק |
| שלבי טיסה | הסעה ודחיפה • המראה • טיפוס • הנמכה • שיוט • נחיתה • אווירובטיקה • הקפה | מטוס פעלולים ציור של כדור פורח מסוק |
| מקצועות | צוות אוויר • טייס  • מהנדס טיסה • צוות קרקע • הנדסת אווירונאוטיקה | מטוס פעלולים ציור של כדור פורח מסוק |
מונחים בתעופה
סטרול

ערך זה עוסק בליפידים. אם התכוונתם לכדורגלן ששם משפחתו סטרול, ראו .
המבנה הבסיסי המשותף לכל הסטרולים
המבנה הכימי של כולסטרול
סטרולים (באנגלית ביחיד: Sterol) הם ליפידים הבנויים מארבע טבעות קשיחות של פחמן ומכילים קבוצת הידרוקסיל אחת לפחות (כוהל בעל מבנה סטרואידי). הסטרולים נבדלים זה מזה בקבוצות הפונקציונליות שלהם, אך כולם נגזרים מן הסטרול הבסיסי לנוסטרול, שהוא טריטרפן.
הסטרולים נמצאים בקרום התא של כל התאים האיקריוטיים, בו תפקידם העיקרי הוא הפחתת גמישותו של הקרום[דרוש מקור].
הסטרול השכיח ביותר בבעלי חיים הוא הכולסטרול, ממנו מייצרים התאים תרכובות חיוניות רבות, ובהן הורמוני המין אסטרוגן וטסטוסטרון, וכן הורמונים קורטיקוסטרואידים - כמו גלוקוקורטיקואידים (קורטיזול), מינרלוקורטיקואידים (אלדוסטרון) והורמונים מקומיים (פרוסטגלנדינים).
סטרולים צמחיים קרויים פיטוסטרולים; פיטוסטרולים חשובים הם campesterol, sitosterol, stigmasterol - שלושתם דומים במבניהם לכולסטרול.
Ergosterol הוא סטרול המצוי בממברנות תאי פטריות, ותפקידו דומה לזה של כולסטרול בבעלי חיים.
ראו גם

אדולף וינדאוס, כימאי גרמני, חתן פרס נובל לכימיה לשנת 1928 על עבודתו בתחום הסטרולים והקשר שלהם לוויטמינים.
ניקיטה פאנין

| --- | --- |

 לידה:  18 בספטמבר 1718 (יוליאני) לוח שנה לא מוגדר, ככל הנראה יוליאני גדנסק, האיחוד הפולני-ליטאי 
 פטירה:  31 במרץ 1783 (יוליאני) לוח שנה לא מוגדר, ככל הנראה יוליאני סנקט פטרבורג, האימפריה הרוסית 
 מדינה:  האימפריה הרוסית 
 מקום קבורה:  Annunciation Church of the Alexander Nevsky Lavra 
 תפקיד:  ראש המשרד לענייני חוץ (1763–1781) 
 פרסים והוקרה:  אביר במסדר אלכסנדר נבסקי  אות המסדר ולדימיר הקדוש, דרגה 1  עיטור אנדריי הקדוש 
 
הרוזן ניקיטה איבנוביץ' פאנין (ברוסית: Никита Иванович Панин; ‏18 בספטמבר 1718 - 31 במרץ 1783) היה מדינאי ודיפלומט רוסי בתקופת יקטרינה הגדולה.
ביוגרפיה

פאנין נולד בגדנסק וגדל בפרנו שבאסטוניה. אמו הייתה קרובת משפחה של אלכסנדר מנשיקוב ובזכות קשריה הוא הגיע לחצר הקיסרית כבר בגיל צעיר. בגיל 17 החל לשרת בצבא, ובשנת 1740 הוסמך לקצונה. הוא היה מקובל בחצר יליזבטה, קיסרית רוסיה. בשנת 1747 התמנה לשגריר בדנמרק, אך תוך מספר חודשים הועבר לסטוקהולם בשוודיה. הוא כיהן כשגריר בשוודיה במשך 12 שנים. היה בין מובילי מדיניות עימות עם צרפת ובין מקורבי אלכסיי בסטוז'ב-ריומין שהיה שר החוץ הרוסי. עם סילוק בסטוז'ב-ריומין מכל תפקידיו והתקרבות לצרפת מצבו של פאנין נהיה קשה. הוא לא הסתדר עם שר החוץ החדש מיכאיל וורונצוב ולכן ביקש לצאת מהשרות. באופן מפתיע התמנה למחנך של פאבל בנה של יקטרינה הגדולה. כתוצאה ממינוי זה חזר לסנקט פטרבורג והתקרב ליקטרינה.
אף על פי שפיוטר השלישי, קיסר רוסיה העניק לפאנין את עיטור אנדריי הקדוש הוא לא סמך עליו. פאנין הבין את הצורך בהפיכה שלטונית, אך לדעתו פאבל, החניך שלו, היה צריך להיות הקיסר. כתוצאה מהפכה שלטונית שהוא היה פעיל בה, יקטרינה הגדולה התמנתה לקיסרית. פאנין היה בדעה שיש צורך בהגבלת שלטון הקיסר (בדומה לנעשה בשוודיה) והכין הצעה של רפורמה שלטונית שהגיש לקיסרית. הפרויקט כלל הקמת מועצה מדינית שכל המסמכים החשובים היו צריכים לקבל את אישורה. יקטרינה הגדולה התלבטה בהקשר להצעת פאנין אך בסופו של דבר לא נתנה את הסכמתה להפעלת הרפורמה המוצעת. למרות זאת הוא לא סולק מהחצר. זאת ככל הנראה לאור מצבו המיוחד כמחנך של פאבל. היחסים שלו עם יקטרינה לא היו טובים במיוחד וכל הזמן הוא היה צריך להיאבק עם הקבוצה שתמכה באחים אורלוב - אלכסיי אורלוב וגריגורי אורלוב.